Α4-0006/96

Ψήφισμα σχετικά με την ανακοίνωση της Επιτροπής για τη βιολογική επίπτωση των αλιευτικών δραστηριοτήτων (COM(95)0040 - C4-0256/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με την εκτίμηση της βιολογικής επίπτωσης των αλιευτικών δραστηριοτήτων (COM(95)0040 - C4-0256/95),

- έχοντας υπόψη το ψήφισμά του της 6ης Μαΐου 1994 σχετικά με την αλληλεπίδραση μεταξύ ειδών φώκης και αλιείας ((ΕΕ C 205 της 25.07.1994, σελ. 553)),

- λαμβάνοντας υπόψη την ακρόαση της Επιτροπής Αλιείας με θέμα «διαχείριση αποθεμάτων ανεξαρτήτως είδους», στις 27 και 28.09.95,

- έχοντας μεταβιβάσει την αρμοδιότητα αποφάσεως στην Επιτροπή Αλιείας, σύμφωνα με το άρθρο 52 του Κανονισμού,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0006/96),

Α. λαμβάνοντας υπόψη ότι η ανάπτυξη της Κοινής Αλιευτικής Πολιτικής συνδέεται άμεσα με την ύπαρξη ουσιαστικής έρευνας στον τομέα της αλιείας,

Β. λαμβάνοντας υπόψη ότι η Επιτροπή διαθέτει περιορισμένα μέσα για την προώθηση και τον συντονισμό της έρευνας στον τομέα της αλιείας στην Ευρώπη,

Γ. λαμβάνοντας υπόψη ότι μεταξύ των επιστημόνων επικρατεί αντιπαράθεση σχετικά με το ποια ερευνητική προσέγγιση είναι η ενδεδειγμένη, η συνολική προσέγγιση, όπου το οικοσύστημα θεωρείται ως ενιαίο σύνολο, ή η εξειδικευμένη προσέγγιση, με ιδιαίτερη ανάλυση κάθε αλιευτικού αποθέματος,

Δ. λαμβάνοντας υπόψη ότι πρέπει να σπάσει ο φαύλος κύκλος δυσπιστίας μεταξύ επιστημόνων και αλιέων[semigr ] ότι χωρίς την εμπιστοσύνη των αλιέων στα επιστημονικά αποτελέσματα και τα αντίστοιχα μέτρα διαχείρισης των αποθεμάτων θα αποτύχει ακόμη και το καλύτερο και ευφυέστερο σύστημα διατήρησης των αποθεμάτων[semigr ] ότι συνεπώς πρέπει να ενταθεί η συνεργασία μεταξύ επιστημόνων και αλιέων,

Ε. κατανοώντας ότι οι αλιείς θα δεχτούν μείζονες ετήσιες προσαρμογές των TAC και των ποσοστώσεων μόνον εφόσον τα στοιχεία στα οποία θα βασίζονται οι σχετικοί υπολογισμοί είναι ασφαλή και αξιόπιστα σε τοπικό και περιφερειακό επίπεδο,

ΣΤ. λαμβάνοντας υπόψη ότι, επί του παρόντος, οι γνώσεις παραμένουν ανεπαρκείς, ιδίως σε ό,τι αφορά τα είδη που δεν αλιεύονται τόσο εντατικά[semigr ] ότι η ποιότητα των διαθέσιμων στοιχείων περιορίζει την αποτελεσματικότητα των μεθόδων εκτίμησης των βιολογικών επιπτώσεων της αλιείας[semigr ] ότι για τους λόγους αυτούς απαιτείται βελτίωση της ποιότητας των δεδομένων[semigr ]

Ζ. επισημαίνοντας ότι η διαθεσιμότητα αξιόπιστων και καλής ποιότητας δεδομένων σχετικά με τα αλιευτικά αποθέματα και άλλα στοιχεία της βιομάζας είναι αναγκαία για τη διατήρηση της εμπιστοσύνης του αλιευτικού κλάδου στα συστήματα διαχείρισης της αλιείας της Ένωσης,

Η. λαμβάνοντας υπόψη ότι πρόκειται για θέμα που ενδιαφέρει μερίδες της κοινής γνώμης με εν μέρει συγκρουόμενα συμφέροντα[semigr ] λαμβάνοντας υπόψη το άρθρο 2 του νέου κανονισμού για την κοινή αλιευτική πολιτική (3760/92/ΕΟΚ), το οποίο καλεί για μια διαχείριση των διαθέσιμων και προσπελάσιμων ζώντων θαλάσσιων πόρων με συνεκτίμηση των επιπτώσεων της αλιείας στο οικοσύστημα της θάλασσας[semigr ] λαμβάνοντας υπόψη το άρθρο 130Ρ της ιδρυτικής Συνθήκης για την Ευρωπαϊκή Κοινότητα,

Θ. λαμβάνοντας υπόψη ότι πρέπει να συγχαρεί την Επιτροπή για το βήμα αυτό προς τη βελτίωση του συντονισμού και της συμβατότητας των δεδομένων σχετικά με την αλληλεπίδραση μεταξύ αλιείας και θαλάσσιου οικοσυστήματος,

Ι. έχοντας υπόψη ότι η αλιεία αποτελεί τη σημαντικότερη επέμβαση στο θαλάσσιο οικοσύστημα, ότι τα περισσότερα είδη στόχου υπεραλιεύονται και ότι συνεπώς πρέπει να δοθεί προτεραιότητα στην περαιτέρω μείωση της αλιευτικής δραστηριότητας,

ΙΑ. επισημαίνοντας ότι η αρχική απόφαση του Συμβουλίου για την πραγματοποίηση των συγκεκριμένων μελετών ελήφθη το 1993, και ότι η διάσκεψη στην οποία βασίζεται η προαναφερθείσα ανακοίνωση και η βασική της έκθεση έλαβε χώρα το Μάιο του 1994,

ΙΒ. αναγνωρίζοντας ότι σύμφωνα με τις τρέχουσες εκτιμήσεις, το σημερινό επίπεδο απόρριψης είναι σε απαράδεκτο επίπεδο ζημιογόνο,

1. αποδέχεται την αδυναμία για χρηματοδότηση της επιστημονικής κοινότητας σε βαθμό που να της επιτρέπει να απαντήσει σε όλα τα πιθανά ερωτήματα στον εν λόγω τομέα[semigr ]

2. τονίζει την ανάγκη για την ευρύτερη δυνατή διαβούλευση και συντονισμό σε όλα τα επίπεδα των ερευνητικών εργασιών σχετικά με την αλληλεπίδραση αλιείας και θαλάσσιου οικοσυστήματος στον τομέα των αλιευτικών δραστηριοτήτων, καθώς και σε άλλους τομείς, ιδιαίτερα με τις επιμέρους οργανώσεις περιφερειακών παραγωγών, και ζητεί να καταβληθούν οι αναγκαίες προσπάθειες για την αποκατάσταση της εμπιστοσύνης των αλιέων στο επιστημονικό έργο[semigr ]

3. εκφράζει τη λύπη του για το γεγονός ότι παρά τη δήλωση του Συμβουλίου, η έκθεση δεν δίνει αρκετό βάρος στη μέτρηση της απόρριψης, και ζητεί από την Επιτροπή να εξασφαλίσει τρόπους για την ακριβή εκτίμηση του επιπέδου απόρριψης ανά περιοχή και είδος, των βιολογικών της επιπτώσεων στη συνολική βιομάζα, και των μεταβολών στα επίπεδα απόρριψης λόγω των ετήσιων τροποποιήσεων στα TAC και τις ποσοστώσεις[semigr ]

4. κρίνει ότι η Επιτροπή πρέπει να εξακολουθήσει να αναλαμβάνει τις ευθύνες της σε ό, τι αφορά την έρευνα των βιολογικών επιπτώσεων των αλιευτικών δραστηριοτήτων στο θαλάσσιο οικοσύστημα[semigr ] υπογραμμίζει ότι τα κράτη μέλη πρέπει να αναλάβουν σοβαρά τις ευθύνες τους όσον αφορά τη συλλογή βασικών στοιχείων στον αλιευτικό τομέα, διότι έως τώρα η σχετική χρηματοδότηση δεν ήταν ικανοποιητική[semigr ] στο πλαίσιο αυτό πρέπει να αξιοποιηθούν οι εργασίες του ICES[semigr ]

5. ζητεί από την Επιτροπή να ασχοληθεί με τις εν λόγω μελέτες ως θέμα προτεραιότητας[semigr ]

6. καλεί την Επιτροπή να συστήσει επιστημονική ομάδα εργασίας για την κατάρτιση προγράμματος προσανατολισμού των μελλοντικών και συντονισμού των τρεχουσών ερευνών σχετικά με την αλληλεπίδραση μεταξύ αλιείας και θαλάσσιου οικοσυστήματος[semigr ]

7. προτείνει, μέσα στο πλαίσιο αυτό, να δοθεί ιδιαίτερη προσοχή στη βελτίωση της ποιότητας των δεδομένων που έχουν αποφασιστική σημασία για την ανάλυση των αποθεμάτων και τη μελέτη των βιολογικών επιπτώσεων της αλιείας, συμπεριλαμβανομένων των ειδών που αλιεύονται για εμπορικούς σκοπούς[semigr ]

8. ζητεί από την Επιτροπή να υποβάλει οικονομικές προτάσεις στο προσχέδιο προϋπολογισμού του 1997, για την επαρκή κάλυψη των αναγκών του τομέα όσον αφορά τη διαρκή συλλογή δεδομένων ικανοποιητικής ποιότητας[semigr ]

9. ζητεί από την Επιτροπή, να αξιοποιήσει το έργο της επιστημονικής ομάδας εργασίας και την επιστημονική έκθεση, και να συστήσει μικρή ομάδα εμπειρογνωμόνων αποτελούμενη από ειδικούς, εκπροσώπους της βιομηχανίας και υπαλλήλους της Επιτροπής, η οποία να έχει ως αποστολή τον καθορισμό προτεραιοτήτων και την κατάρτιση προϋπολογισμού[semigr ] καλεί την Επιτροπή να υποβάλει στο Κοινοβούλιο έκθεση σχετικά με την πρόοδο της εν λόγω πρωτοβουλίας[semigr ]

10. καλεί την Επιτροπή να υποβάλει προτάσεις στο Ευρωπαϊκό Κοινοβούλιο και το Συμβούλιο, οι οποίες να τυγχάνουν ευρείας αποδοχής και στον τομέα της αλιείας και να ενισχύουν την αξιοπιστία και την εμπιστοσύνη[semigr ] ζητεί από την αρμόδια για θέματα αλιείας επιτροπή του να αναλάβει ενεργό ρόλο και να συμβάλει στον εντοπισμό των προτεραιοτήτων βάσει του έργου των επιστημόνων[semigr ] εισηγείται τη διοργάνωση νέας ακρόασης στο Ευρωπαϊκό Κοινοβούλιο σχετικά με τις ιδέες για τον καθορισμό προτεραιοτήτων[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.